ଗୋଟିଏ ସାମାଜିକ ଦୂରତା ଓ ଅନ୍ୟଟି ନିଜର ରୋଗ ପ୍ରତିରୋଧକ ଶକ୍ତି ବୃଦ୍ଧି । ଏଥିପାଇଁ ସରକାର ଜନସାଧାରଣଙ୍କୁ ଯୋଗ ପ୍ରାଣାୟାମ ଭଳି ପାରମ୍ପରିକ ଚିକିତ୍ସା ପଦ୍ଧତିକୁ ଆପଣେଇବାକୁ ପ୍ରୋତ୍ସାହିତ କରୁଛନ୍ତି ।
କରୋନା ପରବର୍ତ୍ତୀ ସମୟରେ ସ୍ୱାସ୍ଥ୍ୟ ଜଟିଳତାର ମୁକାବିଲା କରିବା ପାଇଁ ଆୟୁର୍ବେଦିକ ଓ ହର୍ବାଲ ଔଷଧ ସେବନ କରିବାକୁ ଡାକ୍ତରମାନେ ପରାମର୍ଶ ଦେଉଛନ୍ତି ।
ମାତ୍ର ବିଡ଼ମ୍ବନାର ବିଷୟ ରାଜ୍ୟର ଆୟୁଷ ଡିସପେନ୍ସାରୀଗୁଡ଼ିକରେ ୮.୫୬ କୋଟି ଟଙ୍କାର ଔଷଧ ଅବ୍ୟବହୃତ ଅବସ୍ଥାରେ ପଡ଼ି ରହିଛି ।
କରୋନା ଯୋଗୁଁ ରାଜ୍ୟର ସବୁ ଡାକ୍ତରମାନେ ଲୋକଙ୍କ ସେବାରେ ଲାଗିଛନ୍ତି । ଆଉ ଏଥିରୁ ବାଦ୍ ପଡ଼ିନାହାନ୍ତି ରାଜ୍ୟର ଆୟୂଷ ଡାକ୍ତର ।
କୋଭିଡ ଡୁ୍ୟଟି ଯୋଗୁଁ ଏମାନେ ଆୟୁଷ ଡାକ୍ତରଖାନାଗୁଡ଼ିକରେ ଉପସ୍ଥିତ ରହିନପାରିବା କାରଣରୁ ଡିସପେନ୍ସାରୀଗୁଡ଼ିକ ବନ୍ଦ ରହିଛି ।
ଆଉ ଯେଉଁ କେତୋଟି ଜାଗାରେ କାଁ ଭାଁ ଚାଲୁଛି ସେଠାରେ ଫାର୍ମାସିଷ୍ଟମାନେ ଏହାର ତଦାରଖ କରୁଛନ୍ତି ।
ଆୟୁଷ ନିଦେ୍ର୍ଦଶାଳୟର ସମୟୋପଯୋଗୀ ନିଷ୍ପତ୍ତିର ଅଭାବ ଯୋଗୁଁ ଓ ଏହାର ବଣ୍ଟନ ପ୍ରକ୍ରିୟା ଠିକ୍ ଭାବେ ନ ହୋଇ ପାରିବା କାରଣରୁ ଡିସପେନ୍ସାରୀରେ ପଡ଼ି ରହିଥିବା ଔଷଧ ସବୁ ଅବ୍ୟବହୃତ ଭାବେ ପଡ଼ି ରହିଛି ।
ଏପରିକି କିଛି କିଛି ଔଷଧ ନିଜ ନିଜର ଏକ୍ସାପାୟାରି ସମୟକୁ ଅପେକ୍ଷା କରି ରହିଛନ୍ତି ।
ମିଳିଥିବା ସୂଚନା ଅନୁସାରେ ଗତବର୍ଷ ଡିସେମ୍ବର ମାସରେ ଜାତୀୟ ଆୟୁଷ ମିଶନ ଅଧୀନରେ ୪୦ ପ୍ରକାର ଆୟୁର୍ବେଦିକ ଔଷଧ କିଣାଯାଇଥିଲା ।
ସେଗୁଡିକ ମଧ୍ୟରେ ରୋଗ ପ୍ରତିରୋଧକ ଶକ୍ତି ବଢ଼ାଉଥିବା ସଞ୍ଜୀବନୀ ବଟି, ଅନୁତୈଳ, ତ୍ରିଫଳା ଚୂର୍ଣ୍ଣ ଆଦି ରହିଛି ।
ଚଳିତ ବର୍ଷ ମେ' ମାସ ମଧ୍ୟଭାଗ ଯାଏଁ ଏସବୁ ଔଷଧଗୁଡିକ ଜିଲ୍ଲାସ୍ତରୀୟ ଷ୍ଟୋରରେ ପଡ଼ି ଖତ ଖାଉଥିଲା ।
ମାତ୍ର ପରବର୍ତ୍ତୀ ସମୟରେ ଆୟୁଷ ମନ୍ତ୍ରଣାଳୟର ନିଦେ୍ର୍ଦଶକ୍ରମରେ ଏସବୁ ବିଭିନ୍ନ ଡାକ୍ତରଖାନା ଓ ଡିସପେନ୍ସାରୀଗୁଡ଼ିକୁ ପଠାଯାଇଥିଲା ।
ଏହି ପ୍ରକ୍ରିୟାକୁ ଇତି ମଧ୍ୟରେ ୬ ମାସ ବିତିଲାଣି; ହେଲେ ଲୋକମାନେ ଏଯାଏଁ ଉପକୃତ ହୋଇ ପରିନାହାନ୍ତି ।
ନିଜ ନିଜର ରୋଗ ପ୍ରତିରୋଧକ ଶକ୍ତି ବୃଦ୍ଧି ପାଇଁ ଲୋକମାନେ ବାହାର ବଜାରରୁ ଚଢ଼ା ଦରରେ ଆୟୁର୍ବେଦିକ ଔଷଧ କିଣୁଥିବା ବେଳେ ଆୟୁଷ ନିଦେ୍ର୍ଦଶକ ତୁରନ୍ତ ଏ ଦିଗରେ ପଦକ୍ଷେପ ନେବା ସହ ରହିଯାଇଥିବା ଆୟୁର୍ବେଦିକ ଔଷଧ ସବୁକୁ ବଣ୍ଟନ କରିବା ଦିଗରେ ପଦକ୍ଷେପ ନେବା ଉଚିତ ବୋଲି ଜଣେ ଆୟୁଷ ଡାକ୍ତର କହିଛନ୍ତି ।
ରାଜ୍ୟର ପାଖାପାଖି ୧୧୦୦ ଆୟୁଷ ଡାକ୍ତର କରୋନା ପରିଚାଳନା କାର୍ଯ୍ୟରେ ନିୟୋଜିତ ଥିବା ବେଳେ ଏପ୍ରିଲ ମାସରୁ ବିଭିନ୍ନ ଆୟୁର୍ବେଦିକ ଡାକ୍ତରଖାନା ଓ ଡିସପେନ୍ସାରୀଗୁଡ଼ିକ ବନ୍ଦ ରହିଛି ।
ଫଳରେ ରୋଗୀମାନେ ଚିକିତ୍ସା ସେବା ଓ ଔଷଧ ପାଇବାରୁ ବଞ୍ଚିତ ହେଉଛନ୍ତି । ଅପରପକ୍ଷେ ଆୟୁଷ ଡାକ୍ତମାନେ ବିଭିନ୍ନ ଜିଲ୍ଲାରେ ନିୟୋଜିତ ଥିବା ବେଳେ ଜିଲ୍ଲା ଚିକିତ୍ସାଧିକାରୀ ଓ ଜନସ୍ୱାସ୍ଥ୍ୟ ଅଧିକାରୀମାନଙ୍କ ନିଦେ୍ର୍ଦଶରେ ଓପିଡି ଦାୟିତ୍ୱ ତୁଲାଉଛନ୍ତି । ଯାହାକି ଆୟୁଷ ଡାକ୍ତରମାନଙ୍କ ମଧ୍ୟରେ ଅସନ୍ତୋଷ ସୃଷ୍ଟି କରୁଛି ।
ଏ ବାବଦରେ ସମ୍ବଲପୁରରେ କାର୍ଯ୍ୟରତ ଜଣେ ଆୟୁର୍ବେଦିକ ଡାକ୍ତର କହିଛନ୍ତି ଗତ ୬ ମାସ ହେଲାଣି କଠିନ ପରିଶ୍ରମ କରିବା ପରେ ଏବେ ଆମେ ହଇରାଣର ସମ୍ମୁଖୀନ ହେଉଛୁ ।
ଯେତେବେଳେ ଆମେ ଏଲୋପାଥିକ ଔଷଧ ଲେଖିବାର ଅନୁମତି ପାଇନୁ ସେତେବେଳେ ଆମେ ଓପିଡି ଓ ପିଏଚସିରେ କ'ଣ କରିବୁ ବୋଲି ସେ ଓଲଟି ପ୍ରଶ୍ନ କରିଛନ୍ତି ।
ମିଳିଥିବା ସୂଚନା ଅନୁସାରେ ବର୍ତ୍ତମାନ ଜିଲ୍ଲାରେ ୬୨୦ ଆୟୁର୍ବେଦିକ ଓ ୫୧୯ ହୋମିଓପାଥିକ ଡିସପେନ୍ସସାରୀ ରହିଛି ।
ଜିଲ୍ଲା ଆୟୁର୍ବେଦିକ ଚିକିତ୍ସାଧିକାରୀ ଏନେଇ ଆୟୁଷ ନିଦେ୍ର୍ଦଶକଙ୍କୁ ଚିଠି ଲେଖିବା ସହ ତୁରନ୍ତ ଆୟୁଷ ଡାକ୍ତରଙ୍କୁ ନିଜ ନିଜ ଜାଗାକୁ ଫେରାଇ ଆଣିବାକୁ ଅନୁରୋଧ କରିଛନ୍ତି ।
ଏ ବାବଦରେ ଆୟୁଷ ନିଦେ୍ର୍ଦଶକ ତ୍ରିଲୋଚନ ମାଝି କହିଛନ୍ତି କୋଭିଡ ଯୋଗୁଁ ଜରୁରୀକାଳୀନ ପରିସ୍ଥିତିରେ ସବୁ ଆୟୁଷ ଡାକ୍ତରଙ୍କୁ ବିଭିନ୍ନ ଜିଲ୍ଲାକୁ ପଠାଗଲା ।
ଫଳରେ ଆମ ପାଖରେ ଡିସପେନ୍ସାରୀରେ ଥିବା ଔଷଧଗୁଡ଼ିକୁ ବ୍ୟବହାର କରାଯାଇ ପାରିଲା ନାହିଁ ।
ଔଷଧ ସବୁର ତାରିଖ ସମାପ୍ତ ହେବା ପୂର୍ବରୁ ଆମେ ଏସବୁକୁ କିପରି ତୁରନ୍ତ ବଣ୍ଟନ କରାଯାଇ ପାରିବ ସେ ଦିଗରେ ଚେଷ୍ଟା କରିବୁ ।
ବର୍ତ୍ତମାନ ଆମେ ଭୁବନେଶ୍ୱର ଓ କଟକର କିଛି ଆୟୁର୍ବେଦିକ ଡାକ୍ତରଙ୍କୁ ସେମାନଙ୍କ ନିଜ ନିଜ ସ୍ଥାନକୁ ପଠାଇ ଦେଇ ସାରିଲୁଣି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
